Leonardas Kerulis

Leonardas Kerulis (1909 m. birželio 28 d. Vilnius – 1990 m. spalio 10 d. Čikaga) – Lietuvos archyvų tyrėjas.

Biografija 
1935–1944 m. pašto viršininkas Višakio Rūdoje, Eišiškėse ir Trakuose. 1944 m. pasitraukė į Vokietiją, gyveno Bavarija|Bavarijoje, Mitelšteteno, Bad Vorishofeno ir Noiburg an der Donau karo pabėgėlių stovyklose, buvo Lietuvių sąjungos, vėliau Lietuvių tremtinių bendruomenės veikėjas, bendradarbiavo stovyklų lietuviškoje spaudoje. 1951 m. persikėlė į JAV, apsigyveno Čikagoje.

Nuo 1973 m. dirbo Pasaulio lietuvių archyve. Papildė ir suredagavo pagal Savitarpinės pagalbos draugijos (vėliau Lietuvos Raudonasis Kryžius) sudarytus tremtinių sąrašus, daugiau, kaip 19 000 iš Lietuvos 1940–1941 m. ištremtų asmenų pavardžių. Suregistravo daugiau, kaip 6200 ištremtųjų po 1945 m. Bendradarbiavo laikraštyje „Draugas“.

Bibliografija 
 Išvežtųjų lietuvių sąrašas. Stalino teroras, 1940–1941, 1981 m.
 Pokario Lietuvos laisvės kovotojai, 1988 m.
 Ateitininkai – komunistų ir nacių kankiniai, su kitais, 1991 m.
 Lietuviai tautininkai – komunistų kankiniai: tautininkai, neolituanai, jaunalietuviai, santariečiai, su kitais, 1988 m.

Šaltiniai 

Lietuvos istorikai
Lietuvos archyvininkai